## Αγαπητές φοιτήτριες και αγαπητοί φοιτητές

Από Δευτέρα 19 Οκτωβρίου ξεκινούν τα δια ζώσης Εργαστήρια του Τμήματος σύμφωνα με το γενικό ωρολόγιο πρόγραμμα μαθημάτων και το ειδικό πρόγραμμα που ανακοινώνει ο/η υπεύθυνος/η διδάσκων/ουσα και δημοσιεύει στην ιστοσελίδα του Τμήματος.

Τα Εργαστήρια εκκινούν σταδιακά για την προσαρμογή όλων στις νέες συνθήκες και την τήρηση των μέτρων κατά της διάδοσης του COVID 19.

## Τα εργαστήρια θα γίνονται με φυσική παρουσία σε ομάδες

Για την ασφάλεια όλων μας, επιβάλλεται να εφαρμόσουμε τα παρακάτω με μεγάλη προσοχή:

# ΠΡΩΤΟΚΟΛΛΟ ΔΙΑ ΖΩΣΗΣ ΕΚΠΑΙΔΕΥΣΗΣ ΣΤΑ ΕΡΓΑΣΤΗΡΙΑ (ΚΑΙ ΣΤΑ ΦΡΟΝΤΙΣΤΗΡΙΑ) ΠΤΝ 2020-2021

Επιτροπή COVID19

Πρόεδρος, Αικατερίνη Πλακίτση kplakits@uoi.gr, 05771, 6972898463

Χαρίλαος Ζάραγκας, Διευθυντής ΠΜΣ, hzaragas@uoi.gr, 04301, 6936156275

Απόστολος Καραούλας, ΕΔΙΠ, akaraoulas@uoi.gr, 05720, 6947429172

# ΓΕΝΙΚΑ

* Οι φοιτητές/τριες κατανέμονται σε ομάδες των 25-30 ατόμων σύμφωνα με τις οδηγίες του διδάσκοντα ή της διδάσκουσας.
* Όλοι και όλες φορούν μάσκα, η οποία διατίθεται από το Τμήμα.
* Η άσκηση στο εργαστήριο με μάσκες (υποχρεωτικά) και γάντια (όπου απαιτούνται) διαρκεί 60 λεπτά.
* Μετά την άσκηση μιας ομάδας φοιτητών η αίθουσα παραμένει τουλάχιστον 45 λεπτά κενή.
* Σε κάθε αίθουσα εργαστηριακής άσκησης ο διδάσκων/η διδάσκουσα αναρτά αμελλητί το σχεδιάγραμμα καθημένων και το πρόγραμμα εργαστηρίων ανά ομάδα φοιτητών.
* Οι θέσεις καθημένων στις αίθουσες διατάσσονται σε απόσταση 1,5-2 μέτρων με ευθύνη του διδάσκοντα ή της διδάσκουσας.
* Σε κάθε θέση εργασίας αναγράφονται τα ονόματα των καθήμενων φοιτητών, με ευθύνη του διδάσκοντα ή της διδάσκουσας.
* Στις αίθουσες εργαστηρίων θα διατίθενται από το Τμήμα χαρτί και αντισηπτικό για την απολύμανση του πάγκου. Για την προσωπική ασφάλεια, συνιστάται απολύμανση του πάγκου από κάθε φοιτητή/τρια μετά το πέρας και πριν την έναρξη της επόμενης άσκησης.
* Η απολύμανση των οργάνων/αντικειμένων άσκησης είναι ευθύνη του διδάσκοντα ή της διδάσκουσας.
* Τη διαχείριση του υγειονομικού υλικού έχει η Πρόεδρος, η οποία επικουρείται από τους αποσπασμένους εκπαιδευτικούς.
* Τη διαχείριση των στολών προστασίας έχουν οι υπεύθυνοι COVID19, Χαρίλαος Ζάραγκας και Απόστολος Καραούλας.

# Αγαπητες ΦΟΙΤΗΤΡΙΕΣ , Αγαπητοι ΦΟΙΤΗΤΕΣ

* Προσέρχεστε 20 λεπτά πριν την προγραμματισμένη ώρα του εργαστηρίου σας.
* Αναμένετε, τηρώντας αποστάσεις 2m και ακολουθώντας τη διαγράμμιση στους διαδρόμους και έξω από τις αίθουσες των εργαστηρίων.
* Οι εκπαιδευτικοί συνεργάτες των εργαστηρίων κ. Νότα Αντωνάκη ή/και κ. Θεόδωρος Μπόικος σας θερμομετρούν εξ αποστάσεως με ηλεκτρονικό θερμόμετρο μετώπου. Η συνεργασία σας είναι πολύτιμη.
* Εισέρχεσθε στην αίθουσα μία-μία/ ένας-ένας και κάθεστε στην καρέκλα στην οποία αναγράφεται το όνομά σας. Ο διδάσκων/η διδάσκουσα θα σας κοινοποιήσει σχεδιάγραμμα καθημένων εγκαίρως.
* Κάθεστε και ενόσω εσείς απολυμαίνετε την επιφάνεια του πάγκου σας, ο διδάσκων/η διδάσκουσα καταγράφει τις παρούσες και τους παρόντες.
* Σας δίδονται απολυμασμένα τα όργανα/αντικείμενα άσκησης και ξεκινά το εργαστήριο.
* Το έντυπο υλικό αναρτάται στο e-course ή και στο MSTEAMS – πλατφόρμες τις οποίες πρέπει να επισκέπτεστε καθημερινά. Επίσης, πρέπει να ελέγχετε τα e-mail σας, γιατί ενδέχεται να λάβετε το υλικό της άσκησης και μέσω e-mail.
* Λόγω μέτρων προστασίας κατά της διάδοσης του COVID19 **ΔΕΝ** επιτρέπεται η μετακίνηση σε άλλη ομάδα-εργαστήριο από τους φοιτητές/τριες, όταν απουσιάσουν σε ένα εργαστήριο προκειμένου να αναπληρώσουν την απουσία τους. Η αναπλήρωση θα διευθετηθεί σε συνεργασία με τον διδάσκοντα ή την διδάσκουσα.
* Όταν θα προσέλθετε για δεύτερη εργαστηριακή άσκηση στο ίδιο μάθημα, κάθεστε στην ίδια καρέκλα που καθίσατε την πρώτη φορά. Το ίδιο ισχύει και για κάθε επόμενη άσκηση.

# ΣΕ ΠΕΡΙΠΤΩΣΗ ΑΔΙΑΘΕΣΙΑΣ ΣΑΣ ή ΑΔΙΑΘΕΣΙΑΣ ΚΟΝΤΙΝΟΥ ΣΑΣ ΠΡΟΣΩΠΟΥ

**ΔΕΝ προσέρχεστε** στο εργαστήριο και ενημερώνετε τον διδάσκοντα ή την διδάσκουσα με e-mail. Μαζί θα μεριμνήσετε για την κάλυψη της ύλης.

# ΣΕ ΠΕΡΙΠΤΩΣΗ ΑΔΙΑΘΕΣΙΑΣ ΣΑΣ ΚΑΤΑ ΤΗ ΔΙΑΡΚΕΙΑ ΤΟΥ ΕΡΓΑΣΤΗΡΙΟΥ

Ενημερώνετε πάραυτα τον παρόντα υπεύθυνο του εργαστηρίου και εκείνος ειδοποιεί απευθείας τον υπεύθυνο COVID19, την Πρόεδρο και τον διδάσκοντα του μαθήματος με τη σειρά:

1. Αναπλ. Καθ. Χ. Ζάραγκας ή/και ΕΔΙΠ Απ. Καραούλας,
2. Πρόεδρος καθ. Αικ. Πλακίτση
3. Καθηγητής/τρια μαθήματος

Οι υπεύθυνοι COVID19 και η Πρόεδρος ακολουθούν το πρωτόκολλο του Πανεπιστημίου, το οποίο παρακαλείστε να διαβάστε μέσω του συνδέσμου <https://www.uoi.gr/koronoios-panepistimio-ioanninon-odigies-se-foitites-kai-kathigites-ti-na-kanete-an-yparxei-kroysma/>

# ΣΕ ΠΕΡΙΠΤΩΣΗ ΚΡΟΥΣΜΑΤΟΣ

* Το εργαστηριακό τμήμα τίθεται σε καραντίνα.
* Η αίθουσα απολυμαίνεται
* Τα άλλα εργαστηριακά τμήματα που είχαν πρόγραμμα άσκησης στην ίδια αίθουσα ΑΛΛΑΖΟΥΝ αίθουσα.
* Στην περίπτωση φοιτητών/τριών σε καραντίνα ή ύστερα από τυχόν νοσηλεία τους λαμβάνεται μέριμνα για την αναπλήρωση του εργαστηρίου ή εναλλακτικές μορφές υλοποίησής του.
* Εάν νοσήσει διδάσκων ή διδάσκουσα ορίζεται αντικαταστάστης/τρια.

## Σας ευχαριστούμε θερμά για τη συνεργασία.

## Σπουδάζουμε με ασφάλεια.

## Οι Καθηγητές σας